ร้านนี้อยู่ข้างทางครับ เลยสถานีตำรวจช้างเผือกไปหน่อยเดียว..น้องคนพื้นที่เค้าแนะมา ว่ามีทีเด็ด!!!

พื้นที่ร้านเหมือนจะเป็นเขตอะไรซักอย่าง(เหมือนเขตทหาร)
เค้าว่าร้านนี้คางหมูย่างเด็ด!!! ( ย้ำ...คางหมู ) ไม่เคยกินแบบย่างซะที ต้องโดนซะหน่อย ฮี่ๆ

-คางหมูย่าง อร่อยเลย..โดน!!!อย่างแรง..ว์ ถึงขนาดสั่งมา3จาน อารมณ์มันเหมือนคอหมูแหล่ะ แต่มีหนังหมูติดมาด้วย เค้าย่างหนังกรอบมาก เหมือนหมูย่าง หมูกรอบ เลย
เด็ด!!! เอาส่วนตัวนะ ผมว่าเยี่ยมเลย แกล้มเบียร์นี่ใช่เลย ที่จริงก็คงติดช่วงคอมาบ้างแหละ เพียงแต่ตรงช่วงเนื้อสั้นกว่าและติดหนัง ( คงต้องสั่งพิเศษกับร้านเขียงหมู ) 
- จิ้งหรีดตัวเล็กทอด เมนูทางร้านแนะนำ ผมว่าก็เหมือนแมลงทอดทั่วๆไป มันๆดีครับ ขอผ่าน
- ต้มแซ่บ เอ็นหมู ก็อร่อยแบบบ้านๆ 
- แหนม ห่อใบตองย่าง อันนี้เด็ด ใช้ได้เลย
- ย่างรวม ลิ้น ใส้ ตับ ธรรมดา ดีตรงย่างสด
- ส้มตำ ไท ปู / ตำปูปลาร้า ธรรมดา ไม่ถูกปาก
- ตับหวาน อร่อยใช้ได้ ได้มาตราฐาน
- ลาบเมืองเนื้อสุก รสดีแต่น้ำเยอะไป ยังไม่โดน...

รวมๆก็กินได้หมดครับแต่ที่เด็ดก็ คางหมูย่าง แนะนำเลย...ฟิน แล้วคุณจะรู้ถึงความต่าง ดีกว่าไปกินอาหารหรูๆยอดฮิต ตามถนนนิมมานต์ แถมยังต้องหลบนักท่องเที่ยวที่แย่งกันซื้อแย่งกันกินเหมือนแจกฟรี ^^

